«Հայաստան ներգնա զբոսաշրջության ցուցանիշները կազմել են 21 տոկոս»,- նշեց վարչապետը: «Զվարթնոց» օդանավակայանում ուղևորափոխադրումը արձանագրել է 20,3 տոկոս աճ, «Շիրակ» օդանավակայանում` 832,6 տոկոս»,- ասաց նա: «Զվարթնոց» օդանավակայանում արձանագրվել է բեռնափոխադրումների 49,7 տոկոս, ՀՀ օդանավակայանների թռիչք-վայրէջքներում` 21 տոկոս աճ: Հարցեր չեղան, վարչապետն էլ, բնականաբար, չանդրադարձավ ցանկացած անկախ պետության համար կարևորագույն խնդրին` ազգային ավիափոխադրող ունենալու հեռանկարին, որի անհրաժեշտությունը նույնիսկ ավելորդ է հիմնավորել, բայց դատելով անցյալի փորձից` դա փորձանք է դառնում պետական բյուջեի համար: Ինչու՞ հրաշալի մենեջեր Կարեն Կարապետյանը, թեկուզ հանուն զբոսաշրջության զարգացման, չի անդրադառնում այդ խնդրին: